വിവാഹവേദിയില് കനിവ് പദ്ധതിയ്ക്ക് തുടക്കം കുറിച്ച് ഗ്രാമപഞ്ചായത്തംഗം കറ്റാനം: വിവാഹ ചടങ്ങിലെ ആര്ഭാടങ്ങള് ഒഴിവാക്കി വാര്ഡിലെ നിര്ദ്ധനരായ രോഗികള്ക്ക് ആറ് മാസത്തേക്കുള്ള മരുന്നുകള് എത്തിച്ചു നല്കുന്ന കനിവ് ജീവകാരുണ്യ പദ്ധതി തുടക്കം കുറിച്ച് ഗ്രാമപഞ്ചായത്തംഗം. ഭരണിക്കാവ് ഗ്രാമപഞ്ചായത്ത് പന്ത്രണ്ടാം വാര്ഡ് അംഗവും യൂത്ത് കോണ്ഗ്രസ് കായംകുളം നിയോജകമണ്ഡലം പ്രസിഡന്റുമായ സല്മാന് പൊന്നേറ്റിലാണ് പദ്ധതിയ്ക്ക് തുടക്കം കുറിച്ചത്. കൊവിഡ് പ്രോട്ടോകോള് പാലിച്ച് നടന്ന വിവാഹ വേദിയില് കനിവ് പദ്ധതി പ്രകാരമുള്ള മരുന്നുകളുടെ വിതരണം രമേശ് ചെന്നിത്തല എം.എല്.എ ഉദ്ഘാടനം ചെയ്തു. സി.ആര്.മഹേഷ് എം.എല്.എ,കെ.കെ.ഷാജു, സുരേഷ്തോമസ് നൈനാന്, മഠത്തില് ഷുക്കൂര്, മേലേകീപ്പള്ളില് നന്ദകുമാര്,റ്റി.രാജന് തുടങ്ങിയവര് പങ്കെടുത്തു. പദ്ധതിപ്രകാരം ഇരുപത്തിനാല് നിര്ദ്ധന രോഗികള്ക്ക് സഹായം ലഭിക്കും.